Kulturmiljøpolitikk, kulturmiljølovgiving

I svar på skriftlig spørsmål omhandlende Stortingsmelding 16 2019-2020 Kulturmiljø fra Bargiidbellodat skriver Sametingsrådet:

«I forkant av regjeringens framleggelse av Stortingsmelding 16 (2019-2020) «Nye mål i kulturmiljøpolitikken; Engasjement, bærekraft og mangfold» ble det i perioden
oktober 2019 til februar 2020 avholdt konsultasjoner mellom Sametinget og
Klima og miljødepartementet på administrativt nivå om utkastet til
stortingsmelding.»

Videre svarer Sametingsrådet til spørsmål om samme sak
«[...] ble det vurdert at det denne gangen ikke var nødvendig for Sametinget å delta på politisk nivå i forbindelse med den åpne høringen i stortingskomiteen.»

I samme svar skriver også Sametingsrådet
«Med tanke på tidsaspektet er det derfor vanskelig å få til en reell behandling av en stortingsmelding i Sametingets plenum»

Vi registrerer med undring at Sametingsrådet i en sak som påvirker det samiske samfunnet direkte på flere plan, sier seg fornøyd med konsultasjoner på et administrativt nivå. Den nasjonale kulturmiljøpolitikken legger føringer for hvordan det samiske behandles i et slikt perspektiv, og burde etter vårt syn definitivt vært behandlet i Sametingets plenum.

Spørsmål:
Er det slik at Sametingsrådet ikke anser en stortingsmelding om Norges kulturmiljøpolitikk viktig nok til å behandles av Sametingets plenum?